CELEX: C2006/249/29
Language: sl
Date: 2006-10-14 00:00:00
Title: Zadeva T-211/06: Tožba, vložena 4. avgusta 2006 — Euro-Information proti UUNT (besedna znamka CYBERCREDIT )

14.10.2006   
            
            
               SL
            
            
               Uradni list Evropske unije
            
            
               C 249/11
            
         Tožba, vložena 4. avgusta 2006 — Euro-Information proti UUNT (besedna znamka „CYBERCREDIT“)
   (Zadeva T-211/06)
   (2006/C 249/29)
   Jezik, v katerem je bila tožba vložena: francoščina
   Stranki
   
      Tožeča stranka: Européenne de traitement de l'information SAS (Euro-Information) (Strasbourg, Francija) (zastopniki: A. Jacquet, J. Schouman in P. Greffe, avocats)
   
      Tožena stranka: Urad za usklajevanje na notranjem trgu (znamke in modeli) (UUNT)
   Predlogi tožeče stranke
   
               —
            
            
               razveljavitev odločbe v celoti prvega odbora za pritožbe UUNT z dne 12. junija 2006, zadeva R 66/2006-1, s katero je bila zavrnjena registracija znamke Skupnosti CYBERCREDIT št. 4 114 336 za vse zadevne proizvode in storitve iz razreda 9, 36 in 38;
            
         
               —
            
            
               registracija znamke Skupnosti CYBERCREDIT št. 4 114 336 za vse zadevne proizvode in storitve.
            
         Tožbeni razlogi in bistvene trditve
   
      Zadevna znamka Skupnosti: Besedna znamka „CYBERCREDIT“ za proizvode in storitve iz razredov 9, 36 in 38 (zahteva št. 4 114 336)
   
      Odločba preizkuševalca: Zavrnitev registracije
   
      Odločba odbora za pritožbe: Zavrnitev pritožbe
   
      Navajani tožbeni razlogi: Tožeča stranka navaja, nasprotno kot je ugotovil odbor za pritožbe UUNT v izpodbijani odločbi, da naj bi bila njena znamka poljubna in da naj bi imela dovolj velik razlikovalni učinek, ki se zahteva z Uredbo Sveta št. 40/94 glede zadevnih proizvodov in storitev.